ПРОТОКОЛ №6
ОТ ИЗВЪНРЕДНО ЗАСЕДАНИЕ НА КОМИСИЯТА ПО
ПРЕДЛОЖЕНИЯТА И АТЕСТИРАНЕТО НА ВСС,
ПРОВЕДЕНО НА 05.02.2015 г.

ПРИСЪСТВАТ: Милка Итова, Галя Георгиева, Даниела Костова, Светла Петкова, Камен Иванов, Елка Атанасова, Магдалена Лазарова, Румен Боев

Отсъства: Ясен Тодоров
Протоколирал : Илина Йосифова

І. РАЗНИ

Р-1. ОТНОСНО: Изготвяне на нова комплексна оценка за периодично атестиране, на основание чл. 205, ал. 3 от ЗСВ, на Ивелина Карчева Янева – съдия в Административен съд гр. Варна, с ранг „съдия в АС“, след изслушване в заседание на ВСС, проведено на 05.02.2015 г. 

С решение на Комисията по предложенията и атестирането по протокол №3/20.01.2015 г., т. Д-2, на основание чл. 204а, ал. 3, т. 3 от ЗСВ, на Ивелина Карчева Янева – съдия в Административен съд гр. Варна, с ранг „съдия в АС“, е изготвена комплексна оценка от атестирането „Много добра” – 92 точки. По повод на изготвената оценка Ивелина Карчева Янева – съдия в Административен съд гр. Варна, с ранг „съдия в АС“, е представила писмено възражение. 
В изпълнение решение на Висшия съдебен съвет по протокол №5 от 05.02.2015 г. възражението е уважено и на основание чл. 205, ал. 3 от ЗСВ на Комисията по предложенията и атестирането е възложено изготвянето на нова комплексна оценка.
Във връзка с горното и след като се запозна с приложените към възражението документи, 
Комисията по предложенията и атестирането
Р  Е  Ш  И:

Уважава възражението на съдия Ивелина Карчева Янева – съдия в Административен съд гр. Варна, с ранг „съдия в АС“, като: 
Мотиви: В точка 1 оценката следва да се увеличи с 1 (една), от осемнадесет на деветнадесет. За периода на атестиране съдия Янева е разгледала общо 704 бр. първоинстанционни и касационни административни и частни административни дела. Обжалвани са 70.28 %, като процентното съотношение на отменени към обжалваните съдебни актове е 15.90 %. 

Мотиви: В точка 2 оценката следва да се увеличи с 1 (една) точка, от осемнадесет на деветнадесет. Сочат се доказателства, че една част от коригираните от горната инстанция актове са отменени и/или изменени поради невиновно поведение на съда, а друга се дължи и на противоречива съдебна практика. 

Мотиви:  Комисия по предложенията и атестиране счита, че в  част VІІІ, т.3 „Умение за оптимална организация на работа” оценката следва да се увеличи с 2 (две) точки, от осемнадесет на двадесет. За периода на настоящото атестиране съдия Янева е работила с много добра ефективност 95.31% по отношение на разгледани - свършени дела, при индивидуална натовареност 13.97, по-висока от органа, но по-ниска от средната за страната. Магистратът разглежда дела по Закона за митниците и ДОПК, които се характеризират с фактическа и правна сложност. С оглед спецификата им и привеждане на българското законодателство в съответствие с европейското, съдия Янева е отправила преюдициални запитвания до Съда на Европейския съюз. 
Комисията по предложенията и атестиране взе предвид и изложените коментари и забележки в т. 4 на част VІІІ, които са относими към критерия по т. 3 „Умение за оптимална организация на работа”. 

Мотиви: Комисия по предложенията и атестиране счита, че в Част VІІІ, т. 4 „Експедитивност и дисциплинираност” оценката следва да се увеличи с 1 (една) точка, от осемнадесет на деветнадесет.  Част от изложените от ПАК коментари и забележки в т. 4 на част VІІІ са несъответни към показателите по този критерий, същите са относими към критерия по т. 3 „Умение за оптимална организация на работа”. Съгласно чл. 34 от Методиката, същите са: резултати от проверки на Инспектората към ВСС, резултати от други проверки, спазване правилата на професионалната етика и поощрения и наказания. При определяне на оценката са съобразени изложените от ПАК констатации и коментари, в т.6 за констатирани известни пропуски в работата на съдия Янева във връзка със забава в движението на делата. Това обстоятелство е коментирано от ПАК в Единния формуляр и е взето предвид при определяне на оценката, по т.3 на ч. VІІІ. Комисията счита за неправилно едно и също нарушение да бъде използвано като обстоятелство за намаляване на оценката по два различни критерия и в случая представлява повторно санкциониране, за вече констатирано такова. 

С оглед на горното изготвя нова комплексна оценка от периодичното атестиране на Ивелина Карчева Янева – съдия в Административен съд гр. Варна, с ранг „съдия в АС“ „Много добра” –  97 (деветдесет и седем) точки

С оглед изложеното
Комисията по предложенията и атестирането
Р  Е  Ш  И:

1.1. ПРЕДЛАГА НА ВСС, на основание чл. 196, т. 2 от ЗСВ, да проведе периодично атестиране на Ивелина Карчева Янева – съдия в Административен съд гр. Варна, с ранг „съдия в АС“.

1.2. ПРЕДЛАГА НА ВСС, на основание чл. 206, във вр. с чл. 205, ал.3 от ЗСВ, ДА ПРИЕМЕ комплексна оценка от атестирането «МНОГО ДОБРА» 97 –  (деветдесет и седем) точки на Ивелина Карчева Янева – съдия в Административен съд гр. Варна, с ранг „съдия в АС“.

1.3. ВНАСЯ предложението в заседание на Висшия съдебен съвет, насрочено за 05.02.2015 г., за разглеждане и произнасяне. 

ПРЕДСЕДАТЕЛ НА
КОМИСИЯТА ПО 
ПРЕДЛОЖЕНИЯТА
И АТЕСТИРАНЕТО:

МИЛКА ИТОВА (п)